b'\n_START_ARTICLE_\nMicu-gusoku\n_START_PARAGRAPH_\nMicu-gusoku (japonsko \xe4\xb8\x89\xe5\x85\xb7\xe8\xb6\xb3) je v japonskem budizmu tradicionalni aran\xc5\xbema treh predmetov, pogosto pred sliko Buda ali pomembne budisti\xc4\x8dne osebnosti._NEWLINE_Trije predmeti so navadno kadilnica, sve\xc4\x8dnik v obliki japonskega \xc5\xbeerjava (Grus japonensis) in vaza za darovanje cvetja. Postavljeni so drug poleg drugega na plo\xc5\xa1\xc4\x8di ali manj\xc5\xa1i mizi. Postavitev je postala priljubljena\xc2\xa0v obdobjih Kamakura in Nanboku-\xc4\x8do. Slog\xc2\xa0Tatehana (\xe7\xab\x8b\xe8\x8a\xb1, \xc2\xbbstoje\xc4\x8de ro\xc5\xbee\xc2\xab) aran\xc5\xbemajev Micu-gusoku\xc2\xa0je najstarej\xc5\xa1e oblikovanje cvetja na Japonskem, ki so ga kasneje formulirali v umetnost ikebane. Omenjeno je, da je v sredini 15. stoletja menih Ikenobo Senkej iz templja Rokkaku-do v Kjotu razvil nove pristope in tehnike aran\xc5\xbeiranja cvetja, za katere je prejel hvalo._NEWLINE_Obstaja tudi druga varianta s postavitvijo petih predmetov go-gusoku (\xe4\xba\x94\xe5\x85\xb7\xe8\xb6\xb3).'